Георг Веерт
Рейнските лозари

Превод от немски: Димитър Стоевски, —

chitanka.info

Край Ар и Мозел висне

в лозята щедър плод;

селякът глупав чака

богат, честит живот.

Но ето че дойдоха

търговците в зори:

„Третинка нам се пада —

заехме ти пари!“

Чиновници от Кобленц

и Кьолн дойдоха: „Виж,

а втората третинка

за данъци дължиш!“

Селякът се помоли

на вишния, но той

с градушка му отвърна:

„Остатъкът е мой!“

Всегда тегло ни чака

и присмех най-жесток;

щом дяволът кротува,

ще ни измъчва бог.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.